《偈颂一百零二首 其九》
宋代·释慧远

今朝九月初一，败叶凋零满室。钵盂高挂悬崖，拄杖依前靠壁。

钵许斸山风月，且无遮个消息。诸祖不解提掷，久参那辨端的。

云黯黯兮胡汉何分，风萧萧兮鼻孔突出。自是捕盗无功，只管抱赃叫屈。

捉得也，捉得也，在什么处，晚风吹动小楼春，归来一径花狼藉。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。